Kamu bisa jelasin ke aku soal Bahaso Ukraina dalam bahasa minangkabau?

Bahaso Ukraina (, ), sabalunnyo bahaso Ruthenia, adolah bahaso Slavia Timur nan tamasuak dalam Rumpun Bahaso Indo-Eropa. Panutua asali bahaso ko ado kiro-kiro 40 juta urang dan manjadi bahaso resmi di Ukraina. Panulisan bahaso Ukraina mamakai salah satu ragam aksara Kiril.

Ahli sijarah bahaso manyusuri asa muasa bahaso Ukraina dari bahaso Slavia Timur Sisuak di maso Kapangeranan Kiev Rus. Salapeh jatuahnyo Kiev Rus sarato Karajaan Ruthenia, bahaso tu bakambang manjadi bantuak nan disabuik bahaso Ruthenia. Sairiang jo bahaso Ruthenia, di wilayah Ukraina kini, versi Kiev dari bahaso Gareja Slavia dipakai juo untuak bahaso ibadaik. Bahaso Ukraina alah umum dipakai sajak akia abaik ka-17, tapauik jo pandirian Hetmanat Kazaki (Nagara Rus). Dari taun 1804 inggo Parang Kamardekaan Ukraina, bahaso Ukraina dilarang di sikolah-sikolah di Kakaisaran Rusia, nan pado maso tu sabagian gadang Ukraina (tangah, timur, jo selatan) manjadi bagiannyo. Samantaro di Ukraina Barat, bahaso ko dapek bakambang dek indak panah dapek palarangan di situ.

Kini standar bahaso Ukraina alah diatua dek Akademi Sains Nasional Ukraina. Bahaso Ukraina mampunyoi kajalehan timba baliak jo bahaso Belarusia.